**Grundejerforeningen Vildtbaneparken beretning for 2023**

(generalforsamling 06 marts 2024)

2023 har været et relativt stille år. Bestyrelsen har haft få fysiske møder med den fulde bestyrelse og ellers ”mødtes” efter behov via e-mail og telefon, når specifikke sager skulle løses lidt hurtigt.

De sager vi har beskæftiget os med, har været:

* Ombygning, tilbygning, ændringer, maling – hvornår, hvordan, og hvorhenne skal der søges
* Parkering – fortolkning af regler
  + Vi har desværre stadig problemer med at beboere kan have vanskeligheder med at finde parkeringsplads.
  + Folk som ikke hører til i ”vores” bebyggelse parkerer både inden for og uden for afmærkede parkeringsområder.
  + – Vi har ved konsultation med Ishøj kommune fået oplyst, at uanset at de tinglyste servitutter klart siger, at *”… området udelukkende må benyttes til parkering for køretøjer, der har ærinde inden for udstykningsområdet…”*, er der ingen mulighed for at give forskellige regler for beboere i Vildtbaneparken og andre trafikanter; vi bor på offentlig vej, og almindelige offentlige regler bliver håndhævet. Hvis der laves restriktioner, vil de gælde for alle, inkl. os selv.
  + Vi kan kun opfordre alle til at parkere med omtanke; at give plads til vores naboer ved ikke at tage mere plads end nødvendigt og parkere store biler hvor der er god plads, selvom det måske ikke er lige uden for vores egen dør.
  + Decideret ulovlig parkering vil stadig blive anmeldt til Politiet.
* Opfølgning fra tidligere:
  + Fjernvarme – intet nyt om tidspunkt for mulig tilslutning for vores sektion.
* Park og Vej:
  + Vi arrangerer møde med PVM i løbet af foråret med mulighed for at tage sager med der evt. bringes op på generalforsamlingen.
* Rundkørsel eller anden form for hastighedsnedsættelse på Vildtbanevej:
  + Ansøgning har tidligere været indsendt til teknisk udvalg med negativt svar til følge. Nu har også resten af beboerne i Vildtbaneparken (Beboerforeningen Vildtbaneparken) sendt tilsvarende ansøgning, da flere beboere har haft nær-ulykker. Vi forventer ikke positiv tilbagemelding fra teknisk udvalg.
* Legeplads retablering:
  + Som lovet, er Ishøj kommune gået i gang med retablering af legepladsen, som blev nedlagt i forbindelse med etablering af støjvolden.
* Som i tidligere år havde vi lidt problemer med manglende indbetalinger af kontingent, og formand og kasserer var personligt rundt og tale med folk for at få de manglende indbetalinger i hus. Betalingspåmindelser om kontingent for 2024 vil blive sendt ud i maj måned, så vi skal i den forbindelse minde alle om at tjekke postkassens indhold og passe på ikke at kassere skrivelser fra Grundejerforeningen sammen med alle reklamerne.

Tak til Martin, som stadig administrerer Facebooksiden; husk dog stadig, at al officiel korrespondance foregår på [www.vildtbaneparken.dk](http://www.vildtbaneparken.dk). Tak til Kim, som stadig administrerer vores hjemmeside, selvom han er flyttet fra området. Og naturligvis også en stort tak til vores to revisorer, Henrik og Susan, som år efter år beredvilligt stiller op.